|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL ŽEMĖS SKLYPO H. IR O. MINKOVSKIŲ G. 41A, KAUNE, DETALIOJO PLANO KOREGAVIMO PRADŽIOS, PLANAVIMO TIKSLŲ IR ORGANIZAVIMO** |
|       Nr.       |
| Kaunas |

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 3 straipsnio 1 dalies 7 punktu, 6 straipsnio 3 dalimi, 25 straipsnio 2 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1‑8 „Dėl Kompleksinio teritorijų planavimo dokumentų rengimo taisyklių patvirtinimo“, 256.3.2 papunkčiu, 312 punktu, 318.1.2, 318.1.3 papunkčiais, atsižvelgdamas į prašymą, gautą 2024 m. gegužės 9 d., reg. Nr. 70‑1‑557:

1. P r i t a r i u pasiūlymui koreguoti žemės sklypo H. ir O. Minkovskių g. 41A, Kaune, detalųjį planą, patvirtintą Kauno miesto savivaldybės administracijos direktoriaus 2019 m. liepos 17 d. įsakymu Nr. A-A-2401 „Dėl žemės sklypų H. ir O. Minkovskių g. 41A, 41B, 41C, Kaune, detaliųjų planų keitimo patvirtinimo“ (detaliajame plane sklypas Nr. 2).

2. P r a d e d u 1 punkte nurodyto detaliojo plano koregavimą.

3. N u s t a t a u šiuos planavimo tikslus:

3.1. prijungti laisvos valstybinės žemės plotą prie žemės sklypo H. ir O. Minkovskių g. 41A, Kaune;

3.2. padalinti žemės sklypą;

3.3. pakeisti, papildyti nustatytus detaliojo plano sprendinius ir nustatyti papildomus sprendinius;

3.4. suformuoti optimalią urbanistinę struktūrą;

3.5. sudaryti sąlygas privačioms investicijoms, kuriančioms socialinę ir ekonominę gerovę;

3.6. derinti fizinių ir juridinių asmenų ar jų grupių, savivaldybių ir valstybės interesus dėl teritorijos naudojimo ir veiklos plėtojimo teritorijoje sąlygų.

4. O r g a n i z u o j u 1  punkte nurodyto detaliojo plano koregavimą.

5. T v i r t i n u žemės sklypo H. ir O. Minkovskių g. 41A, Kaune, detaliojo plano koregavimo planavimo darbų programą (pridedama).

6. Šis įsakymas per vieną mėnesį nuo informacijos apie jį gavimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Tadas Metelionis |